Aprill 2020

Aprill 2020, kroonika.

2020. aasta aprill algas kolmapäeval ja lõppes 30 ööpäeva pärast neljapäeval.

1. aprill

 2019.–2020. aasta koroonapandeemia:
 Ameerika Ühendriikides andis Florida osariigi kuberner Ron DeSantis inimestele korralduse vähemalt järgmised 30 päeva kodus püsida, välja arvatud eluliste vajaduste rahuldamiseks vajalikud käigud. Kuberneri otsus jõustus 2. aprillist.Florida governor issues stay-at-home order after weeks of resistance NBC News, 1.04.2020.
 Hiina teatas, et ööpäevaga on lisandunud 130 asümptomaatilist koroona- (COVID-19) juhtu. Sündmus väärib mainimist, kuna tegemist oli esimese korraga, mil Hiina võimud hakkasid arvet pidama või vähemalt avalikult infot jagama ilma sümptomiteta haigusjuhtudest.China Reports 130 Asymptomatic Cases of Coronavirus in One Day Bloomberg, 1.04.2020.
 Iisraeli terviseministril Yaakov Litzmanil ja tema abikaasal diagnoositi koroona. Riigis kokku oli selleks ajaks diagnoositud 6092 haigusjuhtu, 26 inimest olid haiguse tüsistustesse surnud.Health Minister Ya'acov Litzman and wife diagnosed with coronavirus The Jerusalem Post, 2.04.2020.
 Kuuba valitsus peatas alates 2. aprillist kõik rahvusvahelised lennud.Cuba will suspend all international flights starting at midnight 7 News Miami, 1.04.2020.
 Prantsusmaa valitsuse andmetel suri ööpäeva jooksul koroona tüsistustesse 509 inimest, millega suurenes koroonaga seoses surnute arv riigis 4032 inimeseni.France passes 4,000 coronavirus deaths, no end of lockdown in sight Reuters, 1.04.2020.
 Suurbritannias jäeti koroona leviku tõttu esimest korda alates Teisest maailmasõjast ära maailma tennise üks suursündmusi, Wimbledoni turniir, mis oleks pidanud toimuma 29. juunist kuni 12. juulini 2020.Wimbledon cancelled for first time since WWII over coronavirus France24, 2.04.2020.
 Eestis lisandus Terviseameti andmetel ööpäevaga 34 uut koroonajuhtu, millega kokku oli riigis registreeritud 779 haigusjuhtu. Ühtlasi teatati, et eelmisel päeval suri haiguse tüsistustesse viies inimene, 81-aastane naine.Ööpäevaga lisandus Eestis 34 uut koroonaviiruse diagnoosi ERR Uudised, 1.04.2020.Tallinnas suri Covid-19 tõttu 81-aastane naine Terviseamet, 1.04.2020.
 Ameerika Ühendriikide 2020. aasta rahvaloenduse loendusmoment.
 Ameerika Ühendriikides kuulutas nafta, maagaasi ja põlevkiviõli tootmise ettevõte Whiting Petroleum Corporation välja pankroti. Suurtes võlgades ettevõttele said lõplikult saatuslikuks maailmaturul tugevalt langenud süsivesinike hinnad.U.S. shale company Whiting becomes first major bankruptcy of oil-price crash Reuters, 1.04.2020.
 San Marinos astusid kaptenregentidena ametisse Alessandro Mancini ja Grazia Zafferani.April 2020 Rulers.org (vaadatud 3.04.2020).
 Eestis jõustus apteegireform, mille kohaselt võivad apteegid Eestis kuuluda ainult diplomeeritud proviisoritele.
 Eesti kultuuriministeerium teatas, et ministeeriumi kunstide asekantsleriks saab Taaniel Raudsepp, kes astub ametisse 15. mail.Kultuuriministeeriumi kunstide asekantsleriks saab Taaniel Raudsepp ERR Kultuur, 1.04.2020.

2. aprill

 2019.–2020. aasta koroonapandeemia:
Fidži võimud kehtestasid alates 3. aprillist pealinnas Suvas vähemalt kaheks nädalaks liikumiskeelu. Riigis oli selleks ajaks diagnoositud seitse haigestumist.Fiji confirms two new Covid-19 cases, Suva now in lockdown RNZ, 2.04.2020.
 Hispaanias suri ööpäevaga koroona tüsistustesse 950 inimest, mis on seni riigi suurim ööpäevas koroona tõttu surnud inimeste hulk. Surnute koguarv kasvas sellega 10 003 inimeseni. Samal päeval avaldati ka Hispaania tööturu eelmise kuu statistika, millest selgus, et alates karantiini ja liikumiskeelu kehtestamisest märtsi keskelt kuni lõpuni kaotas riigis töö 898 922 inimest.Coronavirus: More than 10,000 lives lost in Spain BBC News, 2.04.2020.
 Malawi president Peter Mutharika teatas esimesest kolmest kinnitust leidnud koroonajuhust.Malawi records first three cases of coronavirus CGTN Africa, 2.04.2020.
 Prantsusmaa teatas 1355 uuest koroonaga seotud surmajuhtumist. Osaliselt tingis nii suure surmade kasvu muutus statistikas – ööpäeva jooksul haiglates surnutele liideti nüüd ka kõik varem hooldekodudes aset leidnud surmajuhtumid, mis seni surmade statistikas ei sisaldunud.France's coronavirus death toll jumps as nursing homes included Reuters, 2.04.2020.
 Suurbritannia tervise- ja sotsiaalamet teatas ööpäevaga lisandunud 569 surmajuhtumist, millega kasvas riigis koroona tüsistustesse surnute koguarv 2921 inimeseni.UK records 569 coronavirus fatalities on deadliest day so far The Guardian, 2.04.2020.
 Venemaal Novgorodi lähistel arreteeriti kahel korral Aleksei Navalnõi asutatud ametiühingute liitu kuuluva meditsiinitöötajate ametiühingu juht Anastassija Vassiljeva, kes püüdis koos kolleegidega kohalike haiglate personalile toimetada kaitsevahendeid ja hingamisaparaate. Vassiljevat süüdistati enesekarantiini ja liikumiskeelu rikkumises.Russian doctors' union leader arrested twice and beaten by police for delivering masks to medical staff fighting COVID-19 Meduza, 3.04.2020. Samal päeval teatas president Vladimir Putin, et esialgu kaheks nädalaks riigis välja kuulutatud töötamiskeeldu pikendatakse 30. aprillini, seejuures säilitades endiselt kõigile töötajatele 100% töötasu.No work through April and regional responsibility: Putin's latest COVID-19 address at a glance Meduza, 2.04.2020.
 Eestis lisandus Terviseameti andmetel ööpäevaga 79 uut koroonajuhtu, millega suurenes haigestunute koguarv 858 inimeseni. Sama ajavahemiku kestel suri haiguse tüsistustesse kuus inimest, millega kasvas haigusega seoses surnute koguarv 11 inimeseni.COVID-19 viiruse tõttu on Eestis surnud 11 inimest Terviseamet, 2.04.2020.
 Pakistani Sindhi provintsi ülemkohus muutis ära madalama kohtuastme otsuse, mille alusel oli neli meest 2002. aastal süüdi mõistetud ameerika ajakirjaniku Daniel Pearli tapmises. Kolmele neist oli määratud eluaegne vangistus ja ühele surmanuhtlus, kokku olid nad vangistuses viibinud 18 aastat ja tuli nüüd ülemkohtu otsuse alusel vabastada.Pakistan court overturns convictions in killing of American journalist Daniel Pearl CN, 2.04.2020. 
 Venemaa president Vladimir Putin rahuldas Komi Vabariigi pea Sergei Gaplikovi tagasiastumispalve ja nimetas vabariigi pea kohusetäitjaks Vladimir Uiba. Samuti rahuldas ta Arhangelski oblasti kuberneri Igor Orlovi tagasiastumispalve ja nimetas kuberneri kohusetäitjaks senise Jamali Neenetsi autonoomse ringkonna kuberneri Aleksandr Tsõbulski. Tsõbulski asemel sai omakorda Jamali Neenetsi autonoomse ringkonna kuberneri kohusetäitjaks Juri Bezdudnõi.

3. aprill

 2019.–2020. aasta koroonapandeemia:
Ameerika Ühendriikides teatas Johns Hopkinsi Ülikool, et nende arvestuse kohaselt suri ööpäeva jooksul koroona tüsistustesse riigis 1169 inimest. Tegemist oli suurima ööpäevase surnute arvuga, mis ühegi riigi ametlikus statistikas seni registreeritud.US records 1,169 new coronavirus deaths, the highest one-day toll recorded in any country France24, 3.04.2020.
 Falklandi saartel teatati esimesest koroonajuhust.Falkland Islands reports first case of the coronavirus Reuters, 4.04.2020.
 Hispaanias suri võimude teatel ööpäevaga koroona tüsistustesse 932 inimest, surnute koguarv kasvas sellega 10 935 inimese võrra. Haigus oli selleks ajaks diagnoositud kokku 117 710 inimesel.Spain's coronavirus death toll rises by 932 in a day France24, 3.04.2020.
 Itaalias suri võimude teatel ööpäeva jooksul koroona tüsistustesse 766 inimest, surnute koguarv suurenes sellega 14 681 inimeseni. Ametlikult diagnoositud haigusjuhte oli riigis kokku 85 388.В Италии за сутки от коронавируса умерли 766 человек БЕЛТА, 3.04.2020.
 Suurbritannia tervise- ja sotsiaalamet teatas, et ööpäevaga suri koroona tüsistustesse 684 inimest, millega suurenes riigis haigusega seoses surnute arv 3605 inimeseni.Coronavirus: 684 more COVID-19 deaths in UK - bringing total to 3,605 Sky News, 3.04.2020.
 Venemaa võimud teatasid ööpäevaga lisandunud 601 koroonajuhust, riigis oli koos nende diagnoosidega kokku registreeritud 4149 haigusjuhtu. Haiguse tüsistustesse oli surnud kokku 34 inimest.Russia confirms another 601 coronavirus infections, bringing official total to 4,149 cases Meduza, 3.04.2020. Samal päeval anti lennufirmadele korraldus lõpetada 3. aprilli õhtust kõik rahvusvahelised lennud, keeld puudutas ka lende, millega pidi koju toodama välismaale jäänud Venemaa kodanikke või Venemaalt ära toimetatama veel seal asuvaid välisriikide kodanikke.Russia reportedly cuts off all international air travel, including evacuations into and out of the country Meduza, 3.04.2020.
 Eestis lisandus Terviseameti andmetel ööpäevaga 103 uut koroonajuhtu, millega suurenes haigestunute koguarv 961 inimeseni. Haiguse tüsistustesse oli selleks ajaks surnud kokku 12 inimest.Ööpäevaga lisandus 103 positiivset testi Terviseamet, 3.04.2020.
 Pakistanis tõkestas Sindhi provintsi valitsus nelja mehe vanglast vabastamise, kes kandsid seal karistust ameerika ajakirjaniku Daniel Pearli tapmise eest. Meeste vabastamiseks andis aluse eelmisel päeval provintsi ülemkohtus langetatud otsus, kuid Ameerika Ühendriikide protestide peale otsustasid Pakistani võimud kohtuotsust mitte täita ja vaidlustada selle omakorda kõrgemas kohtus.Pakistan prevents release of 4 cleared in 2002 death of Daniel Pearl UPI, 3.04.2020.
 Saksamaal Bonnis tehti kahjutuks kohaliku ülikoolihaigla territooriumilt leitud Teise maailmasõja aegne lõhkemata lennukipomm. Demineerimistööde ajaks evakueeriti 200 haigla patsienti ja 1200 lähedal asuvate elumajade elanikku.Bonnis tehti haigla territooriumilt leitud sõjaaegne pomm kahjutuks ERR Uudised, 3.04.2020.
 Tšehhi pealinnas Prahas lasi linnavalitsus vastavalt 6. linnaosa halduskogu otsusele maha võtta linnaosas asunud ausamba NSV Liidu marssalile Ivan Konevile. Samm kutsus esile nii Venemaa saatkonna kui ka Tšehhi venemeelse presidendi Miloš Zemani protestid.Prague Removes Statue of Soviet-Era Commander, Angering Russia Radio Free Europe / Radio Liberty, 3.04.2020.
 Venemaa president Vladimir Putin rahuldas Kamtšatka krai kuberneri Vladimir Iljuhhini tagasiastumispalve ja nimetas kuberneri kohusetäitjaks Vladimir Solodovi. Seni Sahha valitsusjuhiks olnud Solodovi asemel sai Sahha valitsusjuhi kohusetäitjaks Aleksei Kolodeznikov.
 Eestis algatas Harju Maakohus T1 Kaubanduskeskuse omanikfirma Pro Kapital Grupp tütarettevõtte Tallinna Moekombinaat saneerimismenetluse. Avamisest alates vähese külastatavuse käes kannatanud T1 Kaubanduskeskuse rajamiseks ja käivitamiseks vajalikud kulud on tehtud valdavalt läbi Tallinna Moekombinaadi, selle tähtajaks tasumata kohustused võlausaldajate ees ulatusid saneerimise algatamise ajal seitsme miljoni euroni.Harju maakohus algatas T1 omaniku saneerimismenetluse ERR Uudised, 3.04.2020.

4. aprill

 2019.–2020. aasta koroonapandeemia:
Ameerika Ühendriikides New Yorgi osariigis suri ööpäevaga koroona tüsistustesse 630 inimest, kokku oli osariigis registreeritud 3565 kroonaga seotud surmajuhtu. Ühena viimastest kuberneride seas andis samal päeval elanikele korralduse ilma tungiva vajaduseta kodust mitte lahkuda Texase osariigi kuberner Greg Abbott.In New York state, total coronavirus deaths surpass 3,500 as cases rise outside NYC France24, 4.04.2020.
 Hispaanias suri ööpäevaga koroona tüsistustesse 809 inimest, mis märkis juba teist ööpäeva järjest surmade arvu langust. Kokku oli riigis selleks päevaks registreeritud 11 744 koroonaga seotud surmajuhtu.Spain reports second consecutive drop in daily coronavirus deaths France24, 4.04.2020.
 Itaalias suri ööpäevaga koroona tüsistustesse 681 inimest, haiguse tõttu surnute koguarv suurenes 15 362 inimeseni.Italy reports first drop in number of coronavirus patients in intensive care France24, 4.04.2020.
 Prantsusmaal suri ööpäevaga koroona tüsistustesse 441 inimest. Kokku oli riigis selleks päevaks registreeritud 7560 koroonaga seotud surmajuhtu.France reports fewer coronavirus hospital deaths in most recent 24-hour period France24, 4.04.2020.
 Suurbritannia tervise- ja sotsiaalamet teatas, et ööpäevaga suri koroona tüsistustesse 708 inimest, muuhulgas ka seni noorim ohver, viieaastane laps. Kokku oli riigis selleks päevaks registreeritud 4313 koroonaga seotud surmajuhtu.Coronavirus: Daily deaths jump by 708 - including UK's youngest victim aged five Sky News, 4.04.2020.
 Eestis lisandus Terviseameti andmetel ööpäevaga 58 uut koroonajuhtu, millega suurenes haigestunute koguarv 1018 inimeseni. Haiguse tüsistustesse oli selleks ajaks surnud kokku 13 inimest.Ööpäevaga lisandus 58 positiivset testi Terviseamet, 4.04.2020. Ühtlasi jõustusid riigis eelmisel õhtul välja kuulutatud uued piirangud kauplustele, mille kohaselt pidid poed välja arvutama, mitu inimest korraga poes viibida võib ja tagama, et sellest piirarvust ka kinni peetakse.Uued piirangud kauplustes tulid kaupmeestele ootamatult ERR Uudised, 4.04.2020.
 Prantsusmaal Lyoni lähistel Romans-sur-Isère'i linnas ründas Sudaani päritolu mees noaga toidukaupluses sisseoste teinud inimesi, rünnakus sai kaks inimest surma ja veel viis inimest vigastada. Politsei pidas ründaja sündmuskohal kinni ja menetles rünnakut terroriaktina.Prantsusmaal hukkus noarünnakus kaks inimest ERR Uudised, 4.04.2020.Romans-sur-Isère: France launches terror probe after knife attack BBC News, 5.04.2020.
 Suurbritannia peamise opositsioonierakonna Leiboristliku Partei esimeheks valiti Keir Starmer, keda toetas 56,2% partei sisevalimistel osalenud inimestest.Centre-left Keir Starmer replaces Jeremy Corbyn as Labour Party leader Framce24, 4.04.2020.
 Venemaal Rjazani oblastis Jelatma alevis tappis mees jahirelvast viis inimest, kes tema korteri rõdu all liiga valjult juttu ajasid.Five shot dead in Russia for 'talking loudly' BBC News, 5.04.2020.

5. aprill

 2019.–2020. aasta koroonapandeemia:
Ameerika Ühendriikides teatas New Yorgi kuberner Andrew Cuomo, et ööpäevaga suri osariigis koroona tüsistustesse 594 inimest. Kokku oli osariigis selleks ajaks koroonat diagnoositud 122 000 inimesel, kellest 4159 olid haiguse tüsistustesse surnud.New York state reports 594 coronavirus deaths in past 24 hours Reuters, 5.04.2020.
 Lõuna-Sudaani asepresident Riek Machar teatas esimesest koroonajuhust riigis.South Sudan confirms first case of coronavirus Reuters, 5.04.2020.
 Maroko justiitsministeerium teatas, et kuningas Mohammed VI andis armu 5654 vangile, et takistada koroona levikut kinnipidamisasutustes.Morocco to release 5,654 prisoners amid coronavirus outbreak Middle East Monitor, 5.04.2020.
 Suurbritannias suundus 10 päeva varem koroonadiagnoosi saanud peaminister Boris Johnson oma arsti soovitusel haiglaravile.Coronavirus: Boris Johnson admitted to hospital over virus symptoms BBC News, 6.04.2020. 
 Eestis lisandus Terviseameti andmetel ööpäevaga 63 uut koroonajuhtu ja eelmise ööpäeva tulemustele varem tehnilise vea tõttu lisamata jäänud veel 16 positiivset diagnoosi. Seega jõudis haigestunute koguarv riigis 1097 inimeseni. Haiguse tüsistustesse oli selleks ajaks surnud kokku 15 inimest.

6. aprill

 2019.–2020. aasta koroonapandeemia:
 Ameerika Ühendriikides ületas koroonaga seotud surmade arv 10 000 piiri. Johns Hopkinsi Ülikooli andmetel oli 6. aprilli õhtuks riigis haiguse tüsistustesse surnud 10 986 inimest, haigus oli diagnoositud kokku 368 000 inimesel.US coronavirus deaths pass bleak 10,000 milestone The Times of Israel, 7.04.2020. Samal päeval tühistas Wisconsini osariigi ülemkohus Wisconsini kuberneri Tony Eversi varasema otsuse, mille kohaselt oleks tulnud kroonaleviku tõttu osariigis 7. aprillile kavandatud presidendivalimiste eelvalimised edasi lükata.Wisconsin Supreme Court overturns governor, orders Tuesday elections to proceed Politico, 6.04.2020.
 Austria liidukantsler Sebastian Kurz teatas, et tema valitsus loodab alates 14. aprillist hakata leevendama riigis kehtivaid liikumispiiranguid. Esimesena plaanib Austria valitsus taasavada kõik kuni 400 m² pindalaga kauplused ning aiandus- ja tööriistapoed.Kantsler: Austria võib hakata piiranguid lõdvendama 14. aprillist ERR Uudised, 6.04.2020.
 Läti peaminister Arturs Krišjānis Kariņš teatas, et valitsuskoalitsioon saavutas kokkuleppe riigis kehtiva eriolukorra pikendamiseks veel kuu aja võrra. Algselt pidi eriolukord Lätis kehtima kuni 14. aprillini.Läti valitsus plaanib eriolukorda kuu võrra pikendada ERR Uudised, 6.04.2020.
 Poolas astus ametist tagasi teaduse ja kõrghariduse minister, ühtlasi asepeaminister Jarosław Gowin, kes oli sattunud vastuollu valitsuskoalitsiooni juhtiva erakonnaga Õigus ja Õiglus seoses presidendivalimiste korraldamisega. Minister oli soovinud, et valimised koroona leviku tõttu edasi lükataks, kuid võimupartei keeldus seda tegemast. Sama päeva õhtul võttis Poola parlamendi alamkoda häältega 230:226 vastu otsuse, mille kohaselt toimuksid 10. maile kavandatud presidendivalimised posti teel.Polish MPs back rules to hold presidential election by postal vote only Radio Poland, 6.04.2020.
 Prantsusmaa terviseministeerium teatas, et ööpäevaga suri koroona tüsistustesse 833 inimest, haigusega seoses surnute koguarv riigis suurenes sellega 8911 inimeseni. Sama perioodi jooksul suunati intensiivravile 478 inimest.France records deadliest 24 hours as coronavirus death toll nears 9,000 France24, 6.04.2020. 
 Saksamaa siseministeerium teatas, et on alustanud ette valmistama kava riigis kehtivate piirangute leevendamiseks pärast eriolukorra lõppu 19. aprillil.Saksamaa plaanib kahe nädala pärast piiranguid lõdvendada ERR Uudised, 6.04.2020.
 Senegali kohus vabastas kaheks kuuks vanglast Senegalis vanglakaristust kandva Tšaadi endise presidendi Hissène Habré, kuna sama vanglat kavatsetakse kasutada koroonat põdevate kinnipeetavate karantiini jaoks ja 77-aastane Habré kuulub haiguse riskirühma.Chad's former dictator temporarily released from prison due to virus France24, 7.04.2020.
 Soomes esitas pikemat aega majandusraskustes vaevelnud kaubanduskontsern Stockmann Helsingi ringkonnakohtule taotluse ettevõtte saneerimismenetluse alustamiseks, põhjendades seda koroona levikust tingitud rahavoogude kahanemisega.Stockmann taotleb saneerimist ERR Uudised, 6.04.2020.
 Suurbritannias halvenes märgatavalt koroona tõttu haiglas viibiva peaministri Boris Johnsoni tervis ja ta viidi üle intensiivravi osakonda.Briti peaminister on haiglas intensiivravi osakonnas ERR Uudised, 6.04.2020. Samal päeval teatas koroona leviku tõttu kõik oma poed sulgenud Suurbritannia rõivapoodide kett Debenhams, et esitab kohtule taotluse ettevõtte saneerimismenetluse alustamiseks.Coronavirus: Debenhams to file for administration BBC News, 6.04.2020. 
 Eestis lisandus Terviseameti andmetel ööpäevaga 11 uut koroonajuhtu, ametlikel andmetel oli riigis kokku 1108 haigestunut. Koroona tüsistustesse oli selleks ajaks surnud 19 inimest, 129 inimest viibis haiglaravil.Viimase ööpäevaga lisandus 11 positiivset testi Terviseamet, 6.04.2020.
 Mali põhjaosas Bamba linnas korraldasid islamistlikud võitlejad rünnaku kohalikule sõjaväebaasile. Rünnakus hukkus 25 Mali sõdurit ja veel kuus sõdurit sai vigastada, sõjaväe teadetel õnnestus neil rünnak tagasi tõrjuda ja tappa 12 ründajat.Mali gunmen kill 25 soldiers killed in suspected jihadist attack Framce24, 7.04.2020.
 Eestis alustas oma teist ametiaega Eesti Kunstiakadeemia rektor Mart Kalm. Riigis kehtiva eriolukorra tõttu andis Kalm ametivande akadeemia senati ja nõukogu ees video vahendusel.EKA rektor Mart Kalm andis enda teise ametivande video vahendusel ERR Kultuur, 6.04.2020.
 Tallinna linnavalitsus rahuldas Tallinna Sotsiaal- ja Tervishoiuameti juhataja Vahur Keldrima ametist lahkumise avalduse. Keldrima viimane tööpäev sel ametikohal on 8. aprill.Tallinna sotsiaal- ja tervishoiuameti juhataja lahkus ametist ERR Uudised, 6.04.2020.

7. aprill

 2019.–2020. aasta koroonapandeemia:
 Ameerika Ühendriikides suri ööpäevaga koroona tüsistustesse üle 1800 inimese, neist ainuüksi 731 New Yorgi osariigis. Riigis tervikuna oli haigusega seotud surmajuhtumeid alates pandeemia algusest registreeritud üle 12 700, nendest 5489 New Yorgi osariigis.US reports biggest daily increase in coronavirus deaths, with NY at epicentre France24, 8.04.2020.
 Euroopa Liidu rahandusministrite telefonikonverentsil, mis lõppes järgmise päeva varahommikul, ei suudetud kokku leppida ühtses meetmete paketis koroonast tingitud negatiivsete majanduslike mõjude leevendamiseks. Suurimaks takistuseks kujunesid lahkarvamused Hollandi ja Itaalia vahel.EU finance ministers fail to clinch coronavirus rescue deal France24, 8.04.2020.
 Iisraelis jõustus seoses paasapühade peatse algusega kolmeks ööpäevaks kehtestatud üleüldine liikumiskeeld, mille ajaks peatati ka linnadevaheline transport. Paasapühade alguseks, mil tavaliselt kogu suguvõsaga erilist paasaõhtusööki süüakse – 8. aprilli pärastlõunast 9. aprilli hommikuni – suleti ka kõik toidupoed ja keelati inimestel minna oma eluasemest kaugemale kui 100 meetrit. Samal päeval võttis valitsus vastu ka otsuse, millega kohustas kõiki Iisraeli elanikke alates 12. aprillist väljas liikudes maske kandma. Sama päeva seisuga oli riigis registreeritud üle 9000 haigusjuhu, 61 inimest oli koroona tüsistustesse surnud.Passover closure comes into effect, with all intercity travel banned The Times of Israel, 7.04.2020.
 Taani peaminister Mette Frederiksen teatas, et tema valitsus alustab 15. aprillist riigis kehtivate piirangute leevendamist. Sellest kuupäevast peaksid tööd alustama lastehoiuteenused, lasteaiad ja algkoolid.Denmark to start easing coronavirus restrictions The Times of Israel, 7.04.2020.
 Eestis lisandus Terviseameti andmetel ööpäevaga 42 koroonajuhtu, millega kokku oli riigis registreeritud 1149 haigusjuhtu. Haiguse tüsistustesse oli surnud 21 inimest, 130 inimest viibis haiglaravil.Ööpäevaga lisandus 42 positiivset testi Terviseamet, 7.04.2020.
 2020. aasta Ameerika Ühendriikide presidendivalimised: Wisconsini osariigis toimusid presidendivalimiste eelvalimised.
 Austraalia ülemkohus mõistis roomakatoliku kiriku kardinali George Pelli õigeks kahes talle esitatud süüdistuses alaealiste seksuaalsest ärakasutamisest. Madalamad kohtuastmed olid kardinali seni süüdi tunnistanud, kuid ta kaebas süüdimõistva otsuse ülemkohtuni välja.Austraalia ülemkohus mõistis kardinal Pelli õigeks ERR Uudised, 7.04.2020.
 Ecuadori kohus mõistis endise riigipea Rafael Correa süüdi korruptsioonis ja määras talle karistuseks kaheksa aastat vangistust. Kohtuprotsess toimus tagaselja, kuna Correa elab eksiilis oma abikaasa sünnimaal Belgias.Ecuador's former president Rafael Correa found guilty of corruption France24, 8.04.2020.

8. aprill

 2019.–2020. aasta koroonapandeemia:
Ameerika Ühendriikides sai Michiganist New Jersey ja New Yorgi osariigi järel kolmas osariik, kus oli registreeritud üle 20 000 koroonajuhu. Haiguse tüsistustesse oli Michiganis selleks ajaks surnud 959 inimest.Michigan becomes 3rd state to eclipse 20,000 coronavirus cases MLive, 8.04.2020. New Yorgi kuberner Andrew Cuomo teatas samal päeval, et ööpäevaga suri haiguse tüsistustesse 779 inimest, haigusega seoses surnute koguarv suurenes osariigis 6268 inimeseni.New York reports highest one-day virus death toll NHK, 8.04.2020.
 Hiinas Wuhani linnas, kust koroonaviirus algselt levima hakkas, lõppes 76 päeva kehtinud reisimise keeld. Kõigil linnaelanikel, kellel pole haigustunnuseid, tekkis võimalus soovi või vajaduse korral linnast lahkuda. Linna sisenemine muutus võimalikuks juba mitu päeva varem.China lifts 76-day travel ban on Wuhan, centre of the coronavirus pandemic France24, 7.04.2020.
 Prantsusmaa keskpank avaldas riigi esimese kvartali majandustulemused, mille kohaselt oli majandus kahanenud kvartaliga 6%. Seejuures oli koroonapandeemia ajal, märtsi kahel viimasel nädalal majanduslangus 32%. 2020. aasta esimese kvartali majandustulemused kujutasid endast suurimat kvartaalset langust Prantsuse majanduses alates 1945. aastast.French economy enters recession with 6% drop in first quarter, its worst since 1945 France24, 8.04.2020. 
 Suurbritannias teatasid eelkõige juudi kogukonnale mõeldud ajalehed The Jewish Chronicle ja Jewish News, et lõpetavad ilmumise, koondavad kõik töötajad ja alustavad ettevõtete likvideerimist. Algselt ühinema pidanud kaks väljaannet ei suutnud toime tulla koroonapandeemia ajal kiirelt kahanenud müüginumbrite ja reklaamitulu olulise vähenemisega.Jewish Chronicle and Jewish News to close and staff laid off The Guardian, 8.04.2020. Samal päeval teatas Suurbritannia tervise- ja sotsiaalamet, et ööpäevaga suri riigis koroona tüsistustesse 938 inimest, kokku oli haigusega seotud surmajuhtumeid riigis selleks ajaks 7097.https://metro.co.uk/2020/04/08/uk-coronavirus-death-toll-rises-nearly-1000-day-12527392/ Metro UK, 8.04.2020.
 Eestis lisandus Terviseameti andmetel ööpäevaga 37 koroonajuhtu, millega kokku oli riigis registreeritud 1185 haigusjuhtu. Haiguse tüsistustesse oli surnud 24 inimest, 139 inimest viibis haiglaravil.Ööpäevaga lisandus 37 positiivset testi Terviseamet, 8.04.2020.
 2020. aasta Ameerika Ühendriikide presidendivalimised: Demokraatliku Partei presidendikandidaadiks pürginud senaator Bernie Sanders teatas oma valimiskampaania lõpetamisest, kindlustades sellega endise asepresidendi Joe Bideni saamise erakonna presidendikandidaadiks.Bernie Sanders drops 2020 bid, leaving Biden as likely Democrat nominee The Times of Israel, 8.04.2020.
 Ida-Timori peaminister Taur Matan Ruak võttis tagasi oma tagasiastumisavalduse.
 Jeemeni keskvalitsuse poolel Jeemeni kodusõjas šiiitliku rühmituse Al-Ḩūthiyyūn vastu võitlev, Saudi Araabia juhtimisel tegutsev sõjaline koalitsioon teatas, et kehtestab alates järgmisest päevast ühepoolselt kahenädalase vaherahu. Vaherahu põhjendusena toodi välja vajadus aidata kaasa koroona leviku tõkestamisele.Yemen war: Coalition ceasefire to help combat coronavirus begins BBC News, 9.04.2020.
 Omaani sultan Haitham ibn Tāriq andis armu 599 vangile, kelle seas oli ka 336 välismaalast. Omaani ametlikud allikad ei täpsustanud, kas armu anti koroona leviku tõkestamiseks või peatselt algava islami püha kuu ramadaani puhul.Oman Sultan pardons 599 prisoners, including 336 foreigners: Oman News Agency Reuters, 8.04.2020.
 Slovakkia välisministrina astus ametisse Ivan Korčok, kes ei saanud märtsis koos ülejäänud valitsusega ametivannet anda karantiinis viibimise tõttu.

9. aprill

 2019.–2020. aasta koroonapandeemia:
Euroopa Liidu rahandusministrid suutsid lõpuks jõuda kokkuleppele 500 miljardi euro suuruses abipaketis koroona levikust tingitud negatiivsete mõjude leevendamiseks. Oluliseks vahendiks sai seejuures Euroopa stabiilsusmehhanism, mis eraldab 240 miljardit eurot suure võlakoormusega riikide täiendavate laenude tagamiseks.EU finance ministers reach agreement on coronavirus rescue deal France24, 9.04.2020.
 Prantsusmaa terviseministeerium teatas, et esimest korda alates pandeemia algusest vähenes viimase ööpäevaga haiglates intensiivravil viibivate koroonapatsientide hulk. Intensiivravil viibis 7062 inimest ehk 82 inimest vähem kui eelmisel päeval. Haigusse surnute koguarv oli aga suurenenud 12 210 inimeseni.France sees first decrease in ICU patients as virus death toll passes 12,000 France24, 9.04.2020.
 Saksamaal teatas Robert Kochi Instituut, et ööpäevaga lisandus 4974 koroonadiagnoosi ja haiguse tüsistustesse suri 246 inimest. Sellega oli riigis koroona diagnoositud kokku 108 202 inimesel, haiguse tüsistustesse oli surnud kokku 2107 inimest.Germany's coronavirus cases rise by 4,974, deaths by 246 - RKI Reuters, 9.04.2020.
 Suurbritannia peaministri Boris Johnsoni tervislik seisund paranes ja ta viidi intensiivravi osakonnast tagasi tavapalatisse.Boris Johnson pääses intensiivravilt ERR Uudised, 9.04.2020. Samal päeval teatas Suurbritannia tervise- ja sotsiaalamet, et ööpäevaga suri riigis koroona tüsistustesse 881 inimest, haigusega seoses oli riigis kokku surnud 7978 inimest.Another 881 dead as UK’s coronavirus death toll nears 8,000 Metro UK, 9.04.2020.
 Eestis lisandus Terviseameti andmetel ööpäevaga 23 koroonajuhtu, millega kokku oli riigis registreeritud 1207 haigusjuhtu. Haiguse tüsistustesse oli surnud 24 inimest, 134 inimest viibis haiglaravil.Viimase ööpäevaga lisandus 23 positiivset testi Terviseamet, 9.04.2020. Eesti valitsus toetas samal päeval peetud istungil haridus- ja teadusminister Mailis Repsi plaani taastada alates 15. maist koolides osaline, väikestes rühmades kontaktõpe, eeldusel, et koroona levik on selleks ajaks taandumas.Valitsus toetab Repsi plaani taastada õppetöö järk-järgult 15. maist ERR Uudised, 9.04.2020.
 Austria pealinnas Viinis toimus naftat eksportivate riikide organisatsiooni OPEC laiendatud koosolek, millel osalesid ka Ameerika Ühendriigid, Venemaa ja teised naftatootjatest riigid, kes OPEC-isse ei kuulu. Kohtumisel jõudsid OPEC ja Venemaa kokkuleppele naftatoodangu olulises vähendamises alates maist 2020, mil igas päevas tuleks toota senisest tootmismahust 10 miljonit barrelit vähem. Tootmise vähendamisest loodetakse abi naftahindade jätkuva langemise vastu maailmaturul.G20 ministers meet to endorse Opec-Russia deal to slash oil production Financial Times, 10.04.2020.
 Iraagis taandas Adnan al-Zurfi oma kandidatuuri peaministri ametikohale. President Barham Aḩmad Şāliḩ nimetas uueks peaministrikandidaadiks Mustafa al-Kadhimi.

10. aprill

 2019.–2020. aasta koroonapandeemia:
 Ameerika Ühendriikides suri Johns Hopkinsi Ülikooli andmetel ühe ööpäevaga koroona tüsistustesse 2108 inimest, mis oli seni pandeemia jooksul ühe riigi suurim ööpäevane suremus. Kokku oli Ameerika Ühendriikides sama päeva seisuga registreeritud 18 586 koroonaga seotud surmajuhtumit.US records more than 2,000 coronavirus deaths in one day, a new world high France24, 11.04.2020.
 Brasiiliast sai esimene riik lõunapoolkeral, kus koroona tüsistustesse oli surnud üle 1000 inimese. Riigi terviseministeeriumi andmetel oli 10. aprilliks Brasiilias registreeritud 19 638 haigusjuhtu ja 1056 surmajuhtu.Coronavirus: Brazil reports over 1,000 deaths BBC News, 11.04.2020.
 Hispaania terviseministeerium teatas, et seoses haigus- ja surmajuhtude jätkuva vähenemisega leevendatakse alates 13. aprillist mõningaid riigis kehtivaid piiranguid, näiteks lubatakse tööle tagasi ehitustöölised ja avatakse ka mõned tootmisettevõtted.Spain to ease coronavirus lockdown as country’s rates of infections, deaths slow France24, 11.04.2020.
 Iirimaa peaminister Leo Varadkar pikendas algselt aprilli keskpaigani kehtestatud liikumiskeeldu kuni 5. maini. Iirimaal oli 10. aprilli seisuga registreeritud 8089 haigusjuhtu ja 288 surmajuhtu.Ireland extends coronavirus lockdown to May 5 Reuters, 10.04.2020.
 Itaalias suri ööpäevaga koroona tüsistustesse 570 inimest, surnute koguarv suurenes 18 849 inimeseni. Võrreldes eelmise päevaga oli vähem nii surmajuhte kui ka uusi haigusjuhte, mida diagnoositi 3951. Seitsmendat päeva järjest vähenes intensiivravil viibivate inimeste arv, neid oli nüüd kokku 3497.Italy’s coronavirus death toll rises by 570 as new cases decline slightly France24, 10.04.2020.
 Jeemen teatas esimesest koroonajuhust.COVID-19: Yemen reports first coronavirus case Gulf News, 10.04.2020.
 Prantsusmaa terviseministeeriumi andmetel suri ööpäevaga riigis koroona tüsistustesse 987 inimest, koos nendega oli riigis haiguse tüsistustesse surnud kokku 13 197 inimest. Intensiivravil viibivate inimeste arv vähenes teist ööpäeva järjest, kahanedes 62 inimese võrra.France reports 987 coronavirus deaths in 24 hours, total toll tops 13,000 France24, 10.04.2020.
 Saksamaal teatas Robert Kochi Instituut, et ööpäevaga registreeriti riigis 5323 uut haigusjuhtu ja 266 surmajuhtu. Koroona tüsistustesse oli riigis kokku surnud 2373 inimest.Germany's coronavirus cases rise by 5,323, deaths by 266: RKI Reuters, 10.04.2020.
 Suurbritannia tervise- ja sotsiaalameti teatel lisandus ööpäevaga 980 surmajuhtu, kokku oli riigis koroona tüsistustesse surnud 8958 inimest.UK's Johnson up and walking as virus death toll rises by record 980 France24, 10.04.2020. 
 Eestis lisandus Terviseameti andmetel ööpäevaga 51 koroonajuhtu, millega kokku oli riigis registreeritud 1258 haigusjuhtu. Haiguse tüsistustesse oli surnud 24 inimest, 138 inimest viibis haiglaravil.Ööpäevaga lisandus 51 positiivset testi Terviseamet, 10.04.2020.
 Ameerika Ühendriikides teatas Los Angelese ringkonnaprokuratuur, et esitas juba varem seksuaalses ahistamises süüdi mõistetud ja selle eest vangistust kandvale filmiprodutsendile Harvey Weinsteinile uued, täiendavad süüdistused seksuaalkuritegudes.LA prosecutors hit Harvey Weinstein with fresh sexual battery charge Associated Press / The Times of Israel, 11.04.2020.
 Gregoriuse kalendrit järgivad kristlikud kirikud ja kogudused tähistasid ülestõusmispühade nädalavahetust sisse juhatavat suurt reedet. Enamikus maailma riikides oli jumalateenistuste pidamine koguduse juuresolekul koroonapandeemia tõttu keelatud, laialdaselt korraldati jumalateenistuste tele-, raadio- ja internetiülekandeid.
 Tšaadi president Idriss Déby teatas, et Tšaadi relvajõud lõpetavad välismissioonidel osalemise. See võib tähendada ka Tšaadi vägede lahkumist äärmusliku islamirühmituse Boko Haram vastasest sõjalisest operatsioonist.Chad army will stop joining regional operations against jihadists - president Reuters, 11.04.2020. 
 Venemaal Irkutski oblastis Angarski linnas puhkesid vanglas ulatuslikud rahutused. Väidetavalt sai mäss alguse kinnipeetavate peksmisest vangivalvurite poolt, mille tulemusel ründasid vangid ühte eriti vägivaldset vangivalvurit. Rahutuste käigus sai vähemalt üks inimene surma, kinnipeetavad süütasid vangla põlema. Vanglapersonalile saadeti rahutuste mahasurumiseks appi julgeolekuüksused.Russia prison: Jail ablaze in Angarsk Siberia after inmates riot BBC News, 11.04.2020.

11. aprill

 2019.–2020. aasta koroonapandeemia:
 Ameerika Ühendriikides ületas koroona tüsistustesse surnute arv 20 000 piiri, kokku oli riigis registreeritud 20 071 surmajuhtu. Sellega sai Ameerika Ühendriikidest teadaolevalt suurima koroonaohvrite arvuga riik maailmas.US coronavirus deaths highest in the world even as hospitalizations slow in New York epicenter CNBC, 11.04.2020.
 Soomes jõustus kuni 13. maini kehtestatud täiendav reisikeeld, mille kohaselt ei ole lubatud välismaalt laevaga saabuvatel reisijatel enam riiki siseneda.Laupäeval hakkas kehtima Soome sisenemise piirang ERR Uudised, 11.04.2020.
 Suurbritannia tervise- ja sotsiaalameti andmetel suri koroona tüsistustesse ööpäevaga 917 inimest, kokku oli riigis registreeritud 9875 surmajuhtu.Coronavirus: UK records 917 new coronavirus deaths - including an 11-year-old Sky News, 12.04.2020.
 Türgi 31 suuremas linnas jõustus keskööl 48 tunniks kehtestatud range komandanditund. Riigis oli eelmise päeva seisuga registreeritud 47 029 haigusjuhtu, haiguse tüsistustesse oli surnud 1006 inimest.Turkey imposes strict 48-hour lockdown in all major cities in bid to contain coronavirus spread France24, 11.04.2020.
 Eestis lisandus Terviseameti andmetel ööpäevaga 46 koroonajuhtu, millega kokku oli riigis registreeritud 1304 haigusjuhtu. Haiguse tüsistustesse oli surnud 24 inimest, 146 inimest viibis haiglaravil.Ööpäevaga lisandus 46 positiivset testi Terviseamet, 11.04.2020.
 2020. aasta Ameerika Ühendriikide presidendivalimised: Alaska osariigis tehti teatavaks posti teel toimunud eelvalimiste tulemused. Demokraatliku Partei eelvalimised võitis 55,3% häältega endine asepresident Joe Biden, valimissedelite väljasaatmise ajal veel kandideerinud senaator Bernie Sanders sai 44,7% häältest.Biden wins Alaska primary after Sanders drops out AFP / The Times of Israel, 12.04.2020.
 Associated Press avaldas uudise, mille kohaselt Ameerika Ühendriikides meediaettevõtete ja sünagoogide vastu pommirünnakuid kavandanud paremäärmusliku veebipõhise võrgustiku Feuerkrieg Division juhiks oli Eestist Saaremaalt pärit 13-aastane poiss, kelle isik tehti kindlaks jaanuaris 2020 ja kes pärast suhtlemist julgeolekuametkondadega oma sidemed võrgustikuga katkestas.Estonian boy, 13, headed neo-Nazi group that plotted synagogue attack in US Associated Press / The Times of Israel, 11.04.2020.
 Iisraelis palus peaministrikandidaat Benny Gantz president Reuven Rivlinilt kaks nädalat ajapikendust koalitsioonikõneluste lõpetamiseks.Gantz officially requests extension of mandate to form gov’t as talks drag on The Times of Israel, 11.04.2020.

12. aprill

 2019.–2020. aasta koroonapandeemia:
 Hispaania terviseministeeriumi andmetel suri ööpäevaga koroona tüsistustesse 619 inimest, kokku oli riigis registreeritud 16 972 surmajuhtu. See tähendas ühtlasi, et pärast kolmepäevast langust pöördus suremus taas tõusule.Spain's daily Covid-19 death toll rises to 619 after three days of decline France24, 12.04.2020.
 Iisraeli valitsus kiitis heaks otsuse, mille kohaselt tuli kõigil välismaalt riiki saabujatel veeta 14 päeva hotellis karantiinis. Sarnane otsus oli välja kuulutatud ka 10 päeva varem, kuid mingil põhjusel ei olnud seda täitma hakatud ja arvukad lennureisijad võisid Iisraeli saabumisel jätkata tavapärast elu, ilma et neid oleks isegi koroona suhtes testitud.Making decisions on the fly: 6 things to know for April 12 The Times of Israel, 12.04.2020.
 Itaalia terviseministeeriumi andmetel oli riigis kokku registreeritud 19 889 koroonaga seotud surmajuhtu. Registreeritud haigusjuhtude arv oli 156 363.Coronavirus in Italia... Corriere della Sera, 12.04.2020.
 Prantsusmaa terviseministeeriumi andmetel oli riigis registreeritud kokku 14 393 koroonaga seotud surmajuhtu. Intensiivravil oli 6845 inimest, ööpäevaga langes intensiivravi vajajate arv 35 inimese võrra. Vähenes ka haiglates koroona tüsistustesse surnute arv.Total Covid-19 deaths in France surpass 14,000 while critical cases continue to drop France24, 12.04.2020.
 Suurbritannias pääses haiglast kodusele ravile peaminister Boris Johnson.UK’s Johnson out of the hospital, says staff saved his life The Times of Israel, 12.04.2020. Ööpäevaga registreeriti Suurbritannias 737 uut koroonaga seotud surmajuhtu, millega oli riigis kokku registreeritud 10 612 surmajuhtu.Covid-19: PM Boris Johnson discharged from hospital as UK death toll exceeds 10,000 France24, 12.04.2020. 
 Eestis lisandus Terviseameti andmetel ööpäevaga viis koroonajuhtu, millega kokku oli riigis registreeritud 1309 haigusjuhtu. Haiguse tüsistustesse oli surnud 25 inimest, 153 inimest viibis haiglaravil.Ööpäevaga lisandus viis positiivset Covid-19 analüüsi Terviseamet, 12.04.2020.
 Gregoriuse kalendrit järgivad kristlikud kirikud ja kogudused tähistasid esimest ülestõusmispüha. 
 Iisraeli president Reuven Rivlin ei andnud Benny Gantzile lisaaega koalitsioonikõneluste jätkamiseks. Tegemist oli esimese korraga Iisraeli ajaloos kui president on taolisele taotlusele eitavalt vastanud. Ühtlasi andis president mõista, et kui Gantz järgmise päeva jooksul valitsust moodustada ei suuda, ei nimeta ta ise uut peaministrikandidaati, vaid saadab uue peaministrikandidaadi küsimuse otsustamiseks Knessetile.Rivlin rejects Gantz bid for more time to form gov’t; may not give PM a chance The Times of Israel, 12.04.2020.
 OPECi liikmesriigid, Venemaa ja mitmed teised suuremad naftat tootvat riigid jõudsid energeetikaministrite videokonverentsil lõpliku kokkuleppeni tootmismahtude vähendamises, et lõpetada maailmaturul nafta hinda alla surunud hinnasõda riikide vahel. Algselt lepiti tootmismahtude vähendamises kokku juba 9. aprillil, kuid Mehhiko ei olnud siis kokkuleppega nõus. Tootmismahud peaksid vähenema senise toodanguga võrreldes umbes 10%.Record deal to cut oil output ends price war BBC News, 12.04.2020.
 Türgis esitas tagasiastumispalve siseminister Süleyman Soylu, kuid president Recep Tayyip Erdoğan lükkas selle tagasi.
 Venemaal Arhangelskis üritati öösel põlema süüdata kohalikku sünagoogi, kuid suuremat kahju sellest ei tekkinud. Tegemist oli kolmanda rünnakuga sünagoogi vastu alates 2015. aastast.Synagogue in northern Russia badly damaged in suspected arson attack The Times of Israel, 13.04.2020.

13. aprill

 2019.–2020. aasta koroonapandeemia:
Hispaania alustas riigis kehtinud rangete liikumispiirangute leevendamist. Tööle võisid tagasi pöörduda ehitus- ja rasketööstusettevõtete töötajad. Ööpäevaga suri riigis koroona tüsistustesse 517 inimest, kellega kokku oli riigis registreeritud 17 489 surmajuhtu. Haigusjuhte oli riigis kokku registreeritud 169 496.Spain eases restrictions as daily Covid-19 death toll continues to slow down France24, 13.04.2020.
 Iisraeli tarbijakaitseamet esitas kohtusse hagi lennufirmade United Airlines, Ukraine Airlines, Aegean Airlines ja Vueling Airlines vastu, kes olid keeldunud Iisraeli kodanikele hüvitamast koroona tõttu ära jäetud lendude maksumust.Israel Consumer Council launches class suit to force airlines to refund tickets The Times of Israel, 13.04.2020.
 Prantsusmaa president Emmanuel Macron pikendas riigis kehtivat eriolukorda ja liikumiskeeldu kuni 11. maini. Riigis oli selleks ajaks registreeritud 98 076 koroonajuhtu, 14 967 inimest oli haiguse tüsistustesse surnud.Macron says France's Covid-19 lockdown to last until May 11 France24, 13.04.2020.
 Eestis lisandus Terviseameti andmetel ööpäevaga 24 koroonajuhtu, millega kokku oli riigis registreeritud 1332 haigusjuhtu. Haiguse tüsistustesse oli surnud 27 inimest, 157 inimest viibis haiglaravil.Viimase ööpäevaga lisandus 24 positiivset COVID-19 analüüsi Terviseamet, 13.04.2020.
 2020. aasta Ameerika Ühendriikide presidendivalimised: Demokraatliku Partei presidendikandidaadiks pürgimisest loobunud senaator Bernie Sanders kutsus oma pooldajaid üles toetama presidendivalimistel endist asepresidenti Joe Bidenit.Bernie Sanders endorses Joe Biden for US president France24, 14.04.2020.
 Iisraeli president Reuven Rivlin andis viimasel hetkel enne kõneluste tähtaja lõppu peaministrikandidaadile Benny Gantzile ja senisele peaministrile Binyamin Netanyahule täiendavalt 48 tundi aega koalitsioonikõneluste lõpule viimiseks.Rivlin gives PM, Gantz 48 more hours to seal deal as sides cite ‘major progress’ The Times of Israel, 14.04.2020.
 Liibüa kodusõda: Liibüa rahvusliku ühtsuse valitsus, millel on ka rahvusvaheline tunnustus, teatas, et on väepealik Khalifa Haftari käest tagasi vallutanud kaks strateegilise tähtsusega linna, Vahemere rannikul asuvad Surmani ja Sabratha.Libya unity govt says it recaptured two strategic cities France24, 13.04.2020.
 Ukrainas Tšornobõli ja Prõpjati ümbruses üle nädala lõõmanud metsatulekahjud jõudsid umbes 1 km kaugusele suletud Tšornobõli tuumaelektrijaamast. Ukraina võimud kinnitasid, et olukord on kontrolli all.Raging wildfires close in on Ukraine’s defunct Chernobyl power plant France24, 13.04.2020.

14. aprill

 2019.–2020. aasta koroonapandeemia:
 Ameerika Ühendriikide president Donald Trump teatas, et andis oma administratsioonile korralduse peatada Maailma Terviseorganisatsiooni rahastamine. Trump süüdistas organisatsiooni koroona kui haiguse tõsiduse ja sellest tuleneva ohu varjamises haiguspuhangu algusfaasis.Trump announces funding halt to World Health Organization AFP / The Times of Israel, 15.04.2020.
 Ameerika Ühendriikide rahandusminister Steven Mnuchin ja Ameerika Ühendriikide 10 suuremat lennuettevõtet jõudsid kokkuleppele riiklikes toetustes, millega soovitakse tagada lennufirmade ellujäämine ja nende töötajate toimetulek koroonapandeemia tõttu oluliselt vähenenud reisilennuliikluse tingimustes.USA rahandusministeerium ja lennufirmad leppisid kokku toetustes ERR Uudised, 15.04.2020.
 Ameerika Ühendriikides avaldas New Yorgi osariik korrigeeritud andmed koroonaohvrite kohta. Uue statistika kohaselt, millesse lülitati nüüd ka need surmajuhtumid, mille puhul polnud koroonaviirushaigust diagnoositud, kuid võis suure tõenäosusega oletada, oli osariigis kokku haigusega seoses 10 367 surmajuhtumit. Ameerika Ühendriikide surmajuhtumite koguarv suurenes selle statistilise korrektsiooniga üle 28 300.New York City death toll exceeds 10,000 as untested Covid-19 victims added to official count France24, 15.04.2020.
 Austrias leevenesid alates märtsist kehtinud asutuste lahtiolekupiirangud, tööd võisid alustada mitmesugused väikepoed. Samal ajal laiendas Austria valitsus maskikandmise kohustust. Kõiki Austria elanikke kohustati maski kandma sisseoste tehes ja ühistransporti kasutades.Vizekanzler Kogler nennt Sportarten, die ab 1. Mai möglich sein sollen Der Standard, 15.04.2020. Riigis oli selle päeva seisuga registreeritud 6142 haigusjuhtu ja 384 surmajuhtu.Aktuelle Zahlen zum Coronavirus Der Standard, 15.04.2020.
 Hiina võimud andsid loa kahe eksperimentaalse koroonavaktsiini kliiniliste katsete alustamiseks.China approves two experimental Covid-19 vaccines for clinical trials France24, 14.04.2020. 
 India peaminister Narendra Modi teatas riigis kehtiva karantiini ja komandanditunni kehtivuse pikendamisest kuni 3. maini.India extends world's biggest Covid-19 lockdown until May 3 France24, 14.04.2020.
 Jordaania usuasjade ministeerium keelas islami püha kuu ramadaani ajaks mošeedes avalike palvuste läbiviimise, et tõkestada koroona levikut.Jordan to ban mosque prayers during fasting month of Ramadan: minister Reuters, 14.04.2020.
 Prantsusmaa terviseministeeriumi andmetel suri ööpäevaga koroona tüsistustesse 762 inimest, surmajuhtumeid oli riigis kokku registreeritud 15 729. Koroonaviirushaiguse diagnooside koguarv ületas 100 000 piiri, kuid jätkuvalt langes intensiivravi vajavate inimeste arv – neid oli haiglates 6730.Covid-19: France reports 762 new deaths in 24 hours, total toll rises to 15,729 France24, 14.04.2020.
 Türgi parlament võttis häältega 279:51 vastu seaduse, mis võimaldab täitevvõimul koroona leviku piiramiseks vabastada ülerahvastatud vanglatest kümneid tuhandeid kinnipeetavaid. Kokku võib ajutine vabastamine puudutada 45 000 vanglakaristust kandvat inimest.Turkey to release thousands from prison amid Covid-19 crisis France24, 14.04.2020.
 Eestis lisandus Terviseameti andmetel ööpäevaga 45 koroonajuhtu, millega kokku oli riigis registreeritud 1373 haigusjuhtu. Haiguse tüsistustesse oli surnud 31 inimest, 146 inimest viibis haiglaravil.Viimase ööpäevaga lisandus 45 positiivset COVID-19 analüüsi Terviseamet, 14.04.2020.
 2020. aasta Ameerika Ühendriikide presidendivalimised: Ameerika Ühendriikide endine president Barack Obama teatas avalikult, et toetab presidendivalimistel kandidaadina oma kunagist asepresidenti Joe Bidenit.Barack Obama endorses his longtime deputy Joe Biden for US president France24, 14.04.2020.
 Egiptuse pealinnas Kairos puhkes politseioperatsiooni käigus tulevahetus politseinike ja islamiäärmuslaste vahel, hukkus üks politseinik ja seitse äärmuslast.Egyptian policeman among those killed in Cairo shootout with suspected militants France24, 15.04.2020. 
 Kiribatil toimus parlamendivalimiste esimene voor, mis koroonapandeemia tõttu ühe nädala võrra edasi lükati.
 Mägi-Karabahhi Vabariigis toimus presidendivalimiste teine voor, mille võitis 88% häältega Araik Arutjunjan. Valimisaktiivsus oli 45%.
 Ukraina riiklik eriolukordade teenistus teatas, et on suutnud kustutada kõik avatud põlengud Tšornobõli ümbruses. Üle nädala kestnud metsapõlengud olid järjest lähenenud endisele Tšornobõli tuumaelektrijaamale ja tekitanud ohu radioaktiivse saaste levimiseks.Chernobyl: Ukraine crews extinguish forest fires in exclusion zone Deutsche Welle, 14.04.2020.

15. aprill

 2019.–2020. aasta koroonapandeemia:
 Ameerika Ühendriikides suri koroona tüsistustesse ööpäevaga 2371 inimest, kokku oli riigis registreeritud 30 800 surmajuhtumit. Haiguse diagnoosi oli kokku saanud umbes 635 000 inimest.U.S. coronavirus deaths increase by record amount for second straight day: Reuters tally Reuters, 15.04.2020.
 Hispaania kaitseministeerium teatas, et tõi koroona leviku tõttu Malist sõjaliselt missioonilt ennetähtaegselt koju tagasi enam kui 100 sõjaväelast.More than 100 Spanish soldiers evacuated from Mali after coronavirus outbreak The Olive Press, 15.04.2020.
 Prantsusmaa rahandusministeerium teatas, et suurendab koroona majandusmõjude leevendamiseks ette nähtud abipaketti seniselt 45 miljardilt eurolt 110 miljardi euroni.France boosts Covid-19 economic rescue package to €110 billion France24, 15.04.2020. Samal päeval teatas terviseministeerium, et ööpäevaga suri riigis koroona tüsistustesse 1438 inimest, tegemist oli seni suurima ööpäevase surmade arvuga Prantsusmaal. Kokku oli riigis haigusega seotud surmajuhtumeid registreeritud 17 167.French coronavirus toll jumps by record 1,438 deaths Reuters, 15.04.2020.
 Taani alustas kuu aega kehtinud liikumispiirangute leevendamist. Esimesena avati lastehoiuteenused, lasteaiad ja algkoolid, kuid esialgsetel andmetel avati sõltuvalt piirkonnast vaid 35–50% nendest lasteasutustest, sest ülejäänud vajasid lisaaega oma tingimuste vastavusse viimiseks täiendavatele tervisenõuetele.Danish schools begin reopening after month-long closure France24, 15.04.2020.
 Eestis lisandus Terviseameti andmetel ööpäevaga 29 koroonajuhtu, millega kokku oli riigis registreeritud 1400 haigusjuhtu. Haiguse tüsistustesse oli surnud 35 inimest, 147 inimest viibis haiglaravil.Viimase ööpäevaga lisandus  29 positiivset COVID-19 analüüsi Terviseamet, 15.04.2020.
 Ameerika Ühendriikide kaitseministeerium avaldas aruande, mille kohaselt on Hiina tõenäoliselt läbi viinud salajasi väikese võimsusega maa-aluseid tuumakatsetusi, kuigi on ühinenud tuumakatsetuste keelustamise leppega.U.S. says China may have conducted low-level nuclear test blasts Reuters, 15.04.2020.
 Iisraelis teatas peaministrikandidaat Benny Gantz, et ei suutnud vaatamata talle antud ajapikendusele valitsust moodustada, ja tagastas mandaadi president Reuven Rivlinile.
 Kosovo president Hashim Thaçi pöördus kolmandat korda peaministri kohusetäitja Albin Kurti poole, et too esitaks talle uue peaministrikandidaadi. Presidendi kahele varasemale pöördumisele ei olnud peaminister lihtsalt reageerinud.
 Lõuna-Koreas toimusid parlamendivalimised. Valimistel sai Demokraatlik Partei absoluutse enamuse ehk 163 kohta 300-liikmelises parlamendis. Valimisaktiivsus oli 66,2%.
 Eestis otsustas Tallinna linnavalitsus sulgeda linnapea Edgar Savisaare ajal Lasnamäe linnaosas avatud munitsipaaltoidukaupluse Linnapood ja anda selle ruumid Eesti Toidupanga kasutusse.Tallinn sulgeb Linnapoe ERR Uudised, 15.04.2020.

16. aprill

 2019.–2020. aasta koroonapandeemia:
 Ameerika Ühendriikide president Donald Trump avalikustas kolmeastmelise plaani liikumispiirangute leevendamiseks ja majanduse elavdamiseks, jättes osariikide kuberneride otsustada, mis ajast alates ja millises tempos nad seda plaani ellu viima hakkavad.Trump unveils three-phase plan to lift US lockdown, leaves timeline up to governors FRance24, 17.04.2020. 
 Saksamaal teatas Robert Kochi Instituut, et ööpäevaga suri koroona tüsistustesse 315 inimest ja registreeriti 2866 uut haigusjuhtu. Kokku oli riigis registreeritud 3569 surmajuhtu ja 130 450 haigusjuhtu.Germany's coronavirus cases rise by 2,866, deaths by 315: RKI Reuters, 16.04.2020.
 Suurbritannia peaministri kohusetäitja Dominic Raab teatas, et valitsus pikendab riigis kehtivaid karantiinimeetmeid veel vähemalt kolme nädala võrra. Riigi tervise- ja sotsiaalameti andmeil suri ööpäevaga koroona tüsistustesse 861 inimest, kokku oli riigis registreeritud 13 729 surmajuhtu.Coronavirus: UK lockdown extended for 'at least' three weeks BBC News, 16.04.2020.
 Eestis lisandus Terviseameti andmetel ööpäevaga 34 koroonajuhtu, millega kokku oli riigis registreeritud 1434 haigusjuhtu. Haiguse tüsistustesse oli surnud 36 inimest, 137 inimest viibis haiglaravil.Viimase ööpäevaga lisandus 34 positiivset COVID-19 analüüsi Terviseamet, 16.04.2020.
 Iisraeli president Reuven Rivlin tegi Knessetile ülesandeks jõuda järgmise 21 päeva jooksul kokkuleppele uue valitsuse moodustamises.

17. aprill

 2019.–2020. aasta koroonapandeemia:
 Ameerika Ühendriikide president Donald Trump ründas verbaalselt kolme demokraatide kontrolli all oleva osariigi võime, kuna nad venitavat sihilikult osariikides kehtivate piirangute leevendamisega. President postitas Twitterisse üleskutsed "vabastada" Michigan, Minnesota ja Virginia.In Twitter showdown, Trump calls to ‘liberate’ states with Covid-19 stay-home orders France24, 18.04.2020. Samal päeval teatas president, et eraldab koroona mõjude tõttu kannatanud põllumajandussektori toetuseks 19 miljardit USA dollarit.USA president teatas 19 miljardi eraldamisest põllumajandusele ERR Uudisedm 18.04.2020.
 Prantsusmaa terviseministeeriumi andmetel lisandus ööpäevaga 761 koroonaga seotud surmajuhtu, kokku oli riigis registreeritud 18 681 sellist surmajuhtu. Üheksandat päeva järjest langes intensiivravil viibivate inimeste arv, neid oli nüüd 6027.France records 761 more Covid-19 deaths, but number of hospitalisations declines France24, 17.04.2020.
 Suurbritannia tervise- ja sotsiaalamet teatas ööpäevaga lisandunud 847 surmajuhust, kokku oli riigis koroona tüsistustesse surnud 14 576 inimest. Haigujuhte oli kokku registreeritud 108 692.Further 847 deaths from Covid-19 in UK hospitals RTÉ, 17.04.2020.
 Eestis lisandus Terviseameti andmetel ööpäevaga 25 koroonajuhtu, millega kokku oli riigis registreeritud 1459 haigusjuhtu. Haiguse tüsistustesse oli surnud 38 inimest, 129 inimest viibis haiglaravil.Viimase ööpäevaga lisandus 25 positiivset COVID-19 analüüsi Terviseamet, 17.04.2020.
 Doonau jõel Serbia ja Rumeenia piiril läks ümber paat, mille pardal olid Euroopa Liitu ebaseaduslikult pääseda püüdnud immigrandid. Õnnetuses hukkus vähemalt üks ja jäi kadunuks veel kaheksa inimest, seitse inimest õnnestus Rumeenia piirivalvel päästa.Doonaul läks ümber paat migrantidega ja kaheksa inimest jäi kadunuks ERR Uudised, 18.04.2020.
 Fidži peaminister Josaia Voreqe Bainimarama tegi valitsuse koosseisus muudatusi, mille tulemusel võttis endale ka välisministri portfelli.
 Eestis kutsus Eesti Konservatiivne Rahvaerakond ametist tagasi väliskaubandus- ja infotehnoloogiaministri Kaimar Karu, kellele heideti ette kõrvalekaldumist erakonna poliitilisest liinist ja ametnike liigse mõju alla sattumist. Samal päeval teatas EKRE, et esitab uueks ministrikandidaadiks Raul Siemi, kes töötas seni siseminister Mart Helme nõunikuna.Mart Helme kutsub Kaimar Karu ministriametist tagasi ERR Uudised, 17.04.2020.Helme ERR-ile: uueks ministriks saab Raul Siem ERR Uudised, 17.04.2020.
 Eestis oli viimane tööpäev kultuuriministeeriumi kunstide asekantsleril Hillar Seinil. Mais 2020 astub ametisse uus asekantsler Taaniel Raudsepp.

18. aprill

 2019.–2020. aasta koroonapandeemia:
Iraani valitsus lubas pealinnas Teheranis avada väikeettevõtted, maapiirkondades ja väiksemates linnades oli see luba antud juba varem. Koroona tüsistustesse surnud inimeste arv langes riigis seitsmendat ööpäeva järjest, viimase ööpäevaga suri 73 inimest. Kokku oli riigis registreeritud 5031 surmajuhtu.Iran virus deaths top 5,000: ministry France24, 18.04.2020.
 Prantsusmaa parlamendi alamkoda kiitis varahommikul heaks lisaeelarve, millega suunatakse koroona leviku negatiivsete mõjude leevendamiseks majandusse täiendavalt 110 miljardit eurot.French lower house approves €110 billion emergency budget France24, 18.04.2020. Samaks päevaks oli riigis registreeritud 19 323 koroonaga seotud surmajuhtu, millest 642 lisandus viimase ööpäevaga. Samal ajal vähenes jätkuvalt haiglates tava- ja intensiivravil olevate inimeste hulk – intensiivravil viibis 5833 ja tavaravil 30 639 inimest.Covid-19: Number of hospitalised people in France declines for fourth consecutive day France24, 18.04.2020.
 Türgist sai Lähis-Idas kõige suurema nakatumiste arvuga riik. Riigis oli kokku registreeritud 82 329 koroonajuhtu, haiguse tüsistustesse oli surnud 1890 inimest. Enne seda oli Lähis-Ida suurim diagnooside arv Iraanis.Turkey's Covid-19 cases overtake Iran to become highest in Middle East FRance24, 18.04.2020.
 Eestis lisandus Terviseameti andmetel ööpäevaga 53 koroonajuhtu, millega kokku oli riigis registreeritud 1512 haigusjuhtu. Haiguse tüsistustesse oli surnud 38 inimest, 122 inimest viibis haiglaravil.Ööpäevaga lisandus 53 positiivset COVID-19 analüüsi Terviseamet, 18.04.2020.
 Hongkongi politsei vahistas 15 poliitaktivisti, kellele pandi süüks 2019. aasta valitsusvastaste meeleavalduste ettevalmistamist ja läbiviimist. Vahistatute seas oli Demokraatliku Partei asutaja Martin Lee, kirjastaja Jimmy Lai ja advokaat Margaret Ng. Mitmed lääneriigid, eelkõige Ameerika Ühendriigid ja Suurbritannia, mõistsid aktivistide vahistamise hukka ja kutsusid võime üles neid vabastama.US, UK slam arrests of prominent Hong Kong democracy activists France24, 19.04.2020.
 Indoneesias Sumatra saare lääneosas hukkus maalihke tagajärjel üheksa inimest, kes olid läinud koloniaalajast pärinevasse mahajäetud kaevandusse illegaalselt kulda otsima.Nine killed in Indonesia mining accident France24, 19.04.2020.
 Lesotho peaminister Tom Thabane, keda politsei kahtlustab seotuses oma endise abikaasa mõrvaga ja kelle tagasiastumist on nõutud mitmetel meeleavaldustel, saatis tänavatele korda tagama sõjaväeüksuseid, süüdistades korrakaitseorganeid valitsusvastaste meeleolude ja rahutuste õhutamises.Lesotho's under-fire PM deploys army to 'restore order' France24, 18.04.2020.

19. aprill

 2019.–2020. aasta koroonapandeemia:
 Iisraeli valitsus leevendas mõningaid riigis kehtinud piiranguid, otsused jõustusid samast päevast. Inimesed said loa pidada õues palvusi, tingimusel, et ei kogune üle 19 inimese ja hoitakse kahemeetrist vahet. Samuti anti inimestele luba minna kodust kuni 500 meetri kaugusele, et tegeleda spordi või palvetamisega, ja töökohast samuti kuni 500 meetri kaugusele, kuid ainult palvetamiseks. Ettevõtted said loa senise 15% töötajate asemel korraga tööle lubada kuni 30% töötajatest, anti luba avada mitmed kauplused, samuti viia vabas õhus kuni 10 inimese osavõtul läbi laulatusi ja ümberlõikamisi.Ministers approve outdoor prayers for up to 19, fines for failure to wear a mask The Times of Israel, 19.04.2020. Riigis oli selleks ajaks diagnoositud 13 362 koroonajuhtu, 171 inimest oli haiguse tüsistustesse surnud.6 more die of COVID-19, taking Israel’s virus death toll to 171; cases at 13,362 The Times of Israel, 19.04.2020.
 Eestis lisandus Terviseameti andmetel ööpäevaga 16 koroonajuhtu, millega kokku oli riigis registreeritud 1528 haigusjuhtu. Haiguse tüsistustesse oli surnud 40 inimest, 125 inimest viibis haiglaravil.Ööpäevaga lisandus 16 positiivset COVID-19 analüüsi Terviseamet, 19.04.2020.
 Juliuse kalendrit kasutavad kristlikud kirikud ja kogudused, sealhulgas enamik õigeusu kirikuid ja vanu idakirikuid, tähistasid esimest ülestõusmispüha.

20. aprill

 2019.–2020. aasta koroonapandeemia:
 Ameerika Ühendriikide president Donald Trump teatas sotsiaalmeediavõrgustikus Twitter, et kavatseb koroonapandeemia tõttu peatada täielikult sisserände Ameerika Ühendriikidesse.USA president peatab ajutiselt sisserände ERR Uudised, 21.04.2020.
 Norra odavlennufirma Norwegian Air Shuttle teatas, et tema neli tütarettevõtet Rootsis ja Taanis esitasid koroonapandeemiast tingitud lennumahtude vähenemise tõttu taotlused pankroti välja kuulutamiseks.Norwegian Airi neli tütarfirmat taotlevad pankrotti ERR Uudised, 20.04.2020.
 Eestis lisandus Terviseameti andmetel ööpäevaga 7 koroonajuhtu, millega kokku oli riigis registreeritud 1535 haigusjuhtu. Haiguse tüsistustesse oli surnud 40 inimest, 128 inimest viibis haiglaravil.Ööpäevaga lisandus 7 COVID-19 positiivset tulemust Terviseamet, 20.04.2020. Saaremaa vallavanem Madis Kallas teatas samal päeval, et astub mais 2020 vallavanema ametikohalt tagasi. Kallas põhjendas oma otsust vastutuse võtmisega koroona eriti laialdase leviku eest Saaremaal, millele aitas kaasa märtsi alguses vallavalitsuse nõusolekul saarel korraldatud võrkpallivõistlus.Saaremaa vallavanem Madis Kallas lahkub ametist ERR Uudised, 20.04.2020. Eesti ajakirjandus teatas samal päeval esimestest suurematest kollektiivsetest koondamistest, kõik oma töötajad oli otsustanud koondada Tallinna hotell Nordic Hotel Forum ja bussiettevõte Taisto Bussid.Nordic Hotels ja Taisto Bussid asusid kollektiivselt koondama ERR Uudised, 20.04.2020.
 Iisraelis allkirjastasid Benny Gantz ja Binyamin Netanyahu kokkuleppe valitsuskoalitsiooni moodustamiseks. Leppe kohaselt jätkab Netanyahu peaministrina esimesed 18 kuud, seejärel võtab peaministri ameti üle seni kaitseministrina töötav Gantz. Leppes nõustus Gantz ka Jordani läänekalda annekteerimisega, millele ta seni oli vastu seisnud ja mis peaks algama juulis 2020.After impasse of over a year, Netanyahu and Gantz agree to form a government The Times of Israel, 20.04.2020. 
 Nafta hind maailmaturul jätkas tugevat langust vaatamata naftat tootvate riikide eelmise nädala kokkuleppele vähendada tootmist ja selle abil hinda ülespoole suruda. Õhtuks oli naftafutuuride hind muutunud negatiivseks, tulevikutehinguid tehti hinnaga -37 USA dollarit toornafta barreli kohta.Vabalanguses: USA toornafta hind kukkus negatiivseks ERR Uudised, 20.04.2020.
 Vanuatu parlament valis 31 poolthäälega uueks peaministriks Bob Loughmani, kes tegi samal päeval teatavaks ka oma valitsuskabineti koosseisu.
 Eesti president Kersti Kaljulaid nimetas ametisse väliskaubandus- ja infotehnoloogiaministri Raul Siemi.Fotod: Kersti Kaljulaid nimetas Raul Siemi ametisse ERR Uudised, 20.04.2020.

21. aprill

 2019.–2020. aasta koroonapandeemia:
Eestis kinnitas Terviseamet miinimumnõuded plaanilise ravi taastamiseks raviasutustes, mis tähendab, et seni koroonapatsientidele keskendunud raviasutused said nende nõuete täitmisel hakata järkjärguliselt tegema taas plaanilisi raviprotseduure ja meedikute vastuvõtte.Terviseamet kinnitas plaanilise ravi taastamise tingimused Terviseamet, 21.04.2020.
 Kiribatil toimus parlamendivalimiste teine voor.

Viited

 4